97/315/EY: Komission päätös, tehty 30 päivänä huhtikuuta 1997, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta annetun päätöksen 93/52/ETY muuttamisesta tiettyjen Espanjan alueiden osalta (ETA:n kannalta merkityksellinen teksti)



Virallinen lehti nro L 137 , 28/05/1997 s. 0020 - 0020



KOMISSION PÄÄTÖS, tehty 30 päivänä huhtikuuta 1997, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta annetun päätöksen 93/52/ETY muuttamisesta tiettyjen Espanjan alueiden osalta (ETA:n kannalta merkityksellinen teksti) (97/315/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (1), sellaisena kuin se on viimeksi muutettuna komission päätöksellä 94/953/EY (2), ja erityisesti sen liitteessä A olevan 1 luvun II osan, sekä katsoo, että komissio toteaa päätöksessä 93/52/ETY (3), sellaisena kuin se on viimeksi muutettuna päätöksellä 94/972/EY (4), että tietyt jäsenvaltiot tai niiden alueet täyttävät luomistautia (Br. melitensis) koskevat edellytykset, ja myöntää niille tästä taudista virallisesti vapaan jäsenvaltion tai alueen aseman, Santa Cruz de Tenerifen ja Las Palmasin alueilla luomistauti on ollut pakollisesti ilmoitettava tauti vähintään viiden vuoden ajan; siellä ei ole virallisesti todettu yhtään luomistautitapausta vähintään viiteen vuoteen, ja rokottaminen on ollut kielletty vähintään kolmen vuoden ajan; tämän vuoksi olisi todettava, että nämä alueet täyttävät direktiivin 91/68/ETY liitteessä A olevan 1 luvun II osan 1 b kohdassa määrätyt edellytykset, Santa Cruz de Tenerifen ja Las Palmasin alueet täyttävät näin ollen luomistaudista virallisesti vapaan aseman myöntämistä koskevat edellytykset, Espanja on lisäksi sitoutunut täyttämään direktiivin 91/68/ETY liitteessä A olevan 1 luvun II osan 2 kohdan määräyksiä; Santa Cruz de Tenerifen ja Las Palmasin alueille olisi siten myönnettävä luomistaudista (Br. melitensis) virallisesti vapaan alueen asema ja muutettava päätöstä 93/52/ETY, Santa Cruz de Tenerifen ja Las Palmasin alueilla sijaitseville tiloille tuotavien lampaiden tai vuohien on täytettävä direktiivin 91/68/ETY liitteessä A olevan 1 luvun I osan D kohdan määräykset, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/52/ETY liitteeseen II "Alueet" kohta seuraavasti: "-Espanjassa: Santa Cruz de Tenerife, Las Palmas". 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 46, 19.2.1991, s. 19 (2) EYVL N:o L 371, 31.12.1994, s. 14 (3) EYVL N:o L 13, 21.1.1993, s. 14 (4) EYVL N:o L 371, 31.12.1994, s. 48